Lank lewe die geskiedenisFoto: http://www.arnoldvosloo-tribute.com Herleef die geskiedenis van die Groot Trek deur daagliks feitelik korrekte dagboekinskrywings te lees! Vanjaar is die 175e herdenking van die Groot Trek en om seker te maak dat ons op hoogte bly met die doen en late van die onderskeie Trekkers en laers, het Maroela Media verskeie Facebook-profiele vir dié doel geskep. Die inligting word deur prof. Jackie Grobler, van die departement geskiedenis en erfenisstudies by die Universiteit van Pretoria, uit die beskikbare dagboeke saamgestel en is feitelik korrek. “Vanmôre douvoordag het die verpletterende nuus wat nie een van ons wou hoor nie, ons bereik, naamlik dat ons Goewerneur, die heer Piet Retief, sy seuntjie Pieter en al die manne wat saam met hom na die Zoeloekoning toe was, asook al hulle bediendes en die Engelse tolk deur wie hulle met die Zoeloekoning gepraat het, ongetwyfeld wreedaardig vermoor is…” skryf Anna Steenkamp, Piet Retief se niggie. Die 16-jarige Ferdinand van Gass vertel byvoorbeeld van ‘n dappere heldedaad van Marthinus Oosthuizen wat, te midde van ‘n Zoeloe-aanval, met sy perd gejaag het om nog ammunisie te gaan haal. Maak seker dat jy op hoogte bly, die geskiedenis vir jou lewend word en jy dag vir dag saamtrek! Volg die onderskeie karakters hier: Anna Steenkamp Louis Tregardt Ferdinand van Gass Hanna Scheepers Hendrik Potgieter Piet Retief Dingane